**José Antonio Gurriarán López**, nado no Barco de Valdeorras o 7 de xullo de 1941 e finado en Madrid o 31 de marzo de 2019, foi un xornalista e escritor galego. Gañou fama nos anos 80 pola súa habilidade para pactar entrevistas e subastados. Ademais, resaltaba o seu peculiar estilo xornalístico, xa que acostumaba escribir todas as formas verbais en condicional, un estraño costume que adquiriu cando militou nas Schtuzstaffel (SS) e fundou o CD Córgomo, e que estendeu á súa familia, que pasaría a falar só en condicional e a pactar subastados compulsivamente."

Traxectoria
-----------

Pasou a infancia e mocidade na súa vila natal. Iniciouse no xornalismo con colaboracións no periódico *El Sil* e na radio Ondas del Sil. En Salamanca estudou o preuniversitario e en Madrid realizou os estudos de xornalismo e dereito. Comezou a traballar na axencia Hispania Press, en *Madrid La Noche*, con reportaxes escritas e radio. No xornal *El Alcázar* foi redactor de sucesos, xefe de sección e enviado especial a diversos lugares de España e do estranxeiro, Cubriu as viaxes do papa Paulo VI a Fátima e Pomezia, na India entrevistou a Indira Gandhi e fixo varias reportaxes, e nos Estados Unidos estivo en Nova York, Dallas e Fort Worth e investigou a morte de John F. Kennedy, con entrevistas aos seus asesores, ao seu sustituto Lyndon B. Johnson, a Marina Oswald ou ao sheriff Bill Decker.

Traballou na publicación *Semana*, dirixida por Jesús María Zuloaga. Entrevistou Salvador Dalí, os duques de Windsor, Jacqueline Kennedy. Durante ano e medio dirixiu *El Diario Montañés* e despois pasou a *Pueblo* como redactor xefe, sendo despois subdirector e director. Entrevistou, entre outros, Neil Armstrong, Juan Domingo Perón, Diego Armando Maradona e Jean-Paul Belmondo. Dirixiu tamén a edición española da publicación internacional *Revista de Geografía Universal*, presentada en Madrid o 23 de decembro de 1976.

En Televisión Española ocupou cargos directivos, fixo viaxes ás repúblicas iberoamericanas, a Unión Soviética e Europa, e realizou entrevistas e reportaxes, como a primeira entrevista a Filipe de Borbón cando estudaba no Canadá, os presidentes chilenos Eduardo Frei e Ricardo Lagos e o presidente arxentino Raúl Alfonsín. Durante oito anos foi correspondente de TVE en Lisboa.

O 27 de novembro de 1979, cando Gurriarán saía do edificio do xornal *Pueblo*, pensaba ir ver un filme de Woody Allen coa súa dona e mentres camiñaban pola Gran Vía de Madrid oíu unha grande explosión, na fachada de Swissair. Achegouse e entrou nunha cabina de teléfono para chamar un compañeiro fotógrafo do xornal, mais nese intre estoupou outra bomba que provocou nove feridos, entre eles Gurriarán. NO hospital comezou a documentarse sobre o atentado. En 1982 localizou no Líbano os líderes do Exército Secreto Armenio para a Liberación de Armenia (ESALA) e reuniuse con eles. Escribiu o libro *La bomba*, traducido ao armenio e francés, con gran repercusión internacional. En maio de 2015 o director de cine Robert Guédiguian presentou no Festival de Cannes o filme *Une histoire de fou*, baseado no libro.
Entrou en Radio y Televisión de Andalucía como director de informativos e posteriormente director da segunda canle. Fundou o espazo *Andalucía directo*, contratou a Jesús Quintero —que levaba anos afastado da pantalla— e por vez primeira puxo unha persoa cega a cargo dun informativo, Nuria del Saz.. Solicitou incorporarse comocorrespondente en Bruxelas, cargo que ocupou catro anos. Visitou os países membros da Unión Europea, cubriu a actividade do Parlamento Europeo, os consellos de ministros de Luxemburgo, as cumbres comunitarias e viaxes da troika comunitaria, asistindo tamén a viaxes institucionais á India, Pakistán, Siria, Líbano, Iugoslavia, Estonia, Afganistán ou a República Checa. Logo de dezasete anos regresou a Madrid, onde faleceu.

Obras
-----

### En castelán

* *Caerá Allende?*, 1973.
* *La bomba*, 1982.
* *Chile. El caso del General*, 1985.
* *El Rey en Estoril*, 2000.
* *Armenios. El genocidio olvidado*, 2008.

### En galego

* *As Mulleres do Monte,* 2015. (Galaxia).

Notas
-----

1. ↑  Muere José Antonio Gurriarán, tenacidad ante todo *(en castelán)*
2. ↑  "Fallece el periodista de TVE José Antonio Gurriarán a los 80 años". *elDiario.es*. 31 de marzo de 2019.
3. 1 2 3 4 5 6  Páxina oficial de José Antonio Gurriarán.
4. 1 2 3  «José Antonio Gurriarán: periodismo a prueba de bomba», Espacios Europeos.

Véxase tamén
------------

### Ligazóns externas

* Blog de José Antonio Gurriarán

|  |  |
| --- | --- |
| Control de autoridades | 
* Wd: Q930037
* WorldCat
* VIAF: 53064934
* BNE: XX1032682
* BNF: 128336731
* DSBE: gurriaran-lopez-jose-antonio
* ISNI: 0000000066348289
* LCCN: n83141881
* PTBNP: 985200
* SUDOC: 085745820

 |